CELEX: 32019D1581
Language: hu
Date: 2019-09-16 00:00:00
Title: A Tanács (EU) 2019/1581 határozata (2019. szeptember 16.) a vándorló, vadon élő állatfajok védelméről szóló egyezmény I. és II. függelékeinek módosítására irányuló javaslatoknak az egyezmény részes felei konferenciája tizenharmadik ülésére az Európai Unió nevében történő benyújtásáról

25.9.2019   
               
               
                  HU
               
               
                  Az Európai Unió Hivatalos Lapja
               
               
                  L 245/7
               
            
         A TANÁCS (EU) 2019/1581 HATÁROZATA
         (2019. szeptember 16.)
         a vándorló, vadon élő állatfajok védelméről szóló egyezmény I. és II. függelékeinek módosítására irányuló javaslatoknak az egyezmény részes felei konferenciája tizenharmadik ülésére az Európai Unió nevében történő benyújtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A vándorló, vadon élő állatfajok védelméről szóló egyezményt (a továbbiakban: az egyezmény) az Unió a 82/461/EGK tanácsi határozattal (1) kötötte meg, és az egyezmény 1983. november 1-jén lépett hatályba.
                  
               
                     (2)
                  
                  
                     Az egyezmény XI. cikke szerint a részes felek konferenciája módosíthatja az egyezmény I. és II. függelékét.
                  
               
                     (3)
                  
                  
                     A részes felek konferenciája a 2020. február 15. és 22. között tartandó tizenharmadik ülésén elfogadhat ilyen módosításokat. Az egyezmény titkársága tájékoztatta az egyezmény részes feleit, hogy az egyezmény XI. cikke (3) bekezdésének megfelelően a módosítási javaslatoknak 2019. szeptember 19-ig kell beérkezniük az egyezmény titkárságához. Az Unió az egyezmény részes feleként tehet ilyen javaslatokat.
                  
               
                     (4)
                  
                  
                     A Tetrax tetrax fajnak az egyezmény I. függelékébe, valamint a Tetrax tetrax, a Galeorhinus galeus és a Sphyrna zygaena fajoknak az egyezmény II. függelékébe történő felvétele tudományosan megalapozott és az uniós joggal összhangban álló lenne, és megfelelne az Unió azon kötelezettségvállalásának, hogy nemzetközi szinten együttműködik a biológiai sokféleség védelme érdekében.
                  
               
                     (5)
                  
                  
                     Az Uniónak ezért elő kell terjesztenie az egyezmény I. és II. függelékének módosítására irányuló ezen javaslatokat. A Bizottságnak az említett javaslatokat el kell küldenie az egyezmény titkárságának,
                  
               ELFOGADTA EZT A HATÁROZATOT:
         
            1. cikk
            
               (1)   A vándorló, vadon élő állatfajok védelméről szóló egyezmény részes felei konferenciájának tizenharmadik ülésére tekintettel az Unió az alábbi módosításokat terjeszti elő:
               
                           a)
                        
                        
                           az egyezmény I. függelékének módosítása a Tetrax tetrax faj felvétele céljából;
                        
                     
                           b)
                        
                        
                           az egyezmény II. függelékének módosítása a Tetrax tetrax, a Galeorhinus galeus és a Sphyrna zygaena fajok felvétele céljából.
                        
                     
            
               (2)   A Bizottság az (1) bekezdésben említett javaslatokat az Európai Unió nevében elküldi az egyezmény titkárságának.
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. szeptember 16-án.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  A Tanács 82/461/EGK határozata (1982. június 24.) a vándorló, vadon élő állatfajok védelméről szóló egyezmény megkötéséről (HL L 210., 1982.7.19., 10. o.).